钦定古今图书集成/明伦汇编/氏族典/第459卷 > 《廖用贤尚友录》 > 魏矼
## 钦定古今图书集成/明伦汇编/氏族典/第459卷 > 《廖用贤尚友录》 > 魏矼

按《宋史魏矼传》：“矼字邦达，和州历阳人，唐丞相知古
后也。宣和二年，上舍及第。建炎四年，召赴阙，诏改宣
教郎。绍兴元年，迁考功郎。刘豫挟金人入寇，宰相赵
鼎决亲征之议，矼请扈从，因命督江上诸军，军声大
振。请罢讲和，饬厉诸将，力图攻取。迁秘书少监。矼在
职七阅月，论事凡百二十馀章。寻乞补外，除知建州。”
寻召还，除权吏部侍郎。八年，金使入境，命矼充馆伴
使。丁父忧，免丧，除集英殿修撰、知宣州，不就，改提举
太平兴国宫。自是奉祠凡四任，丁内艰以卒。